Vladimir Levenşteyn
Vladimir İosifoviç Levenşteyn (rus. Влади́мир Ио́сифович Левенште́йн; 20 may 1935, Moskva – 6 sentyabr 2017, Moskva) — informasiya nəzəriyyəsi, korreksiya kodları və kombinator dizayn sahəsində tədqiqatlar aparmış rus və sovet alimi. O, həmçinin 1965-ci ildə hazırladığı Levenşteyn məsafəsi və Levenşteyn alqoritmi ilə tanınır. 1958-ci ildə Moskva Dövlət Universitetinin riyaziyyat və mexanika fakültəsini bitirib və o vaxtdan Moskvada Keldış adına Tətbiqi Riyaziyyat İnstitutunda işləyib. IEEE İnformasiya Nəzəriyyəsi Cəmiyyətinin üzvü idi. O, 2006-cı ildə Levenşteyn məsafəsi də daxil olmaqla korreksiya kodları və informasiya nəzəriyyəsinə verdiyi töhfələrə görə Riçard Hemminq medalına layiq görülüb.